KGI  เข็น PTT13CCเทรดเพิ่มอีก 20 ล้านหน่วย
KGI&nbsp; เข็น PTT13CCเทรดเพิ่มอีก 20 ล้านหน่วย&nbsp; 7 ต.ค. 53 นี้!
6 ต.ค. 2553

KGI  เข็น PTT13CCเทรดเพิ่มอีก 20 ล้านหน่วย  7 ต.ค. 53 นี้! 
นส.นฤมล อาจอำนวยวิภาส ผู้ช่วยกรรมการผู้จัดการ บริษัทหลักทรัพย์ เคจีไอ (ประเทศไทย) เปิดเผยว่า ความสำเร็จของ DW  ทั้ง 13 ตัวของ KGI ในช่วงนี้ เป็นที่กล่าวขวัญกันอย่างมากในวงการตลาดหุ้นไทย โดยดูได้จากวอลุ่มการซื้อขาย DW ที่มีเข้ามาอย่างต่อเนื่อง และราคาของ DW บางตัวที่เพิ่มขึ้นชนิดที่เรียกได้ว่าก้าวกระโดด 
นับตั้งแต่วันที่ 16 ส.ค. ที่ผ่านมา KGI ได้ ออก DW และทำการซื้อขายในตลาดหลักทรัพย์พร้อมกันถึง 8 ตัว โดย KGI เป็นบริษัทหลักทรัพย์รายแรกที่ออก DW ในประเทศไทย และ เป็นผู้ออก DW จำนวนมากที่สุด รวมทั้งหมดที่ซื้อขายอยู่ในตลาดหลักทรัพย์ 13 ตัว ณ ปัจจุบัน
ในช่วงไตรมาส 4 นี้ สถานะการณ์ค่าเงินบาทที่แข็งค่าขึ้นทำให้เม็ดเงินลงทุนจากต่างชาติไหลเข้ามายังตลาดทุนไทย และดันราคาของหุ้น Big Cap หลายตัวให้ปรับเพิ่มสูงขึ้น ส่งผลให้นักลงทุนมีมุมมองเชิงบวกต่อหุ้น Big Cap อย่าง PTT และเข้ามาเทรด PTT13CC เพิ่มมากขึ้น จนทำให้วอลุ่มเทรดของ PTT13CC มีเข้ามาอย่างหนาแน่น 
KGI ในฐานะผู้นำ DW จึงเตรียมเข็น PTT13CC ส่วนเพิ่มครั้งที่ 1 (Further Issue No.1) เข้าเทรดเพิ่มอีกจำนวน 20 ล้านหน่วย หรือ  23.40 ล้านบาท รวมจำนวนเสนอขายที่จดทะเบียนในตลาดรวม 62.80 ล้านหน่วย หรือ 73.48 ล้านบาท  
ทั้งนี้ PTT13CC ที่ออกเพิ่ม ไม่ได้มีผลกระทบให้ราคา PTT13CC ลดลงแต่อย่างใด เนื่องจากไม่ได้เป็นการออกหุ้นเพิ่มทุนใหม่ ในทางตรงกันข้ามกลับเป็นการเสริมสภาพคล่องให้กับการซื้อขาย PTT13CC